แบงก์โน้ตส์
เบื่อรถหรู
10 ส.ค. 2554

เบื่อรถหรู
ใครผ่านไปผ่านมาแถวๆ ปทุมวัน เจอรถมาสด้า 2 สีขาวติดฟิล์มดำฉวัดเฉวียนแถวนั้น อยากคิดว่าเป็นจิ๊กโก๋มาขับรถเล่น เพราะคนที่ลงจากรถมา คือเศรษฐีคนหนึ่งนะจะบอกให้




เขาคือ ศุภเดช พูนพิพัฒน์ กรรมการผู้จัดการใหญ่ บริษัท ทุนธนชาต บิ๊กบอสธนชาต ที่เลิกขับรถหรูหราราคาเป็นสิบล้าน หันมาขับรถอีโคคาร์ ราคาไม่กี่แสน
แมลงหวี่แถวปทุมวันบินวี๋ๆๆ ฟังว่า คุณศุภเดชขายรถหรูคันที่ไม่ค่อยรักเท่าไหร่ทิ้งไปบ้าง เพราะเบื่อแล้ว และเมื่อได้ขับรถเล็กๆ ที่ซอกแซกไปไหนต่อไหนได้สบาย ก็ติดใจ ถึงขั้นเป็นพรีเซนเตอร์อีโคคาร์ ทำให้ลูกน้องทิ้งรถหรูมาขับอีโคคาร์กันเป็นแถว 
เวลาไปงานแบงก์ก็ใช้รถประจำตำแหน่ง แต่นอกเวลางานก็ขับอีโคคาร์ไปไหนต่อไหนสบายใจ ไม่ต้องกลัวรถหายและใครมาขับเฉี่ยวชน